

 **Vorma Båtforening** **Vorma.boatforening@gmail.com**

**Årsberetning 2024 fra Bryggesjef i Ørbekk/Støjordet Båthavn.**

**Vi startet sesongen for medlemmene med dugnad 24 april.**

**Dugnad:**

18 personer tilstede denne dagen. Her ble det som vanlig jobbet effektivt i 4,5 timer med en halv times pause kl.12.00.
Vi startet kl.10.00 og avsluttet kl. 15.00,
I pausen informerte Roger henriksen om arrangementkomiteens arbeid og planer for sesongen.

Denne dagen ble disse oppgavene utført:

* Rør for kabling til strøm på begge brygger.
* Montert batterikasser og regulatorer.
* Strekte kabler og fikk montert belysning på bryggene.
* Monterte pontonger på bryggen som skal til Minnesund.
* Tilpasset alle båtplasser til båtene på brygge 1 og fikk skrevet inn nye mål i havneweb.
* Ellers ble det ryddet i havneområdet og slippen ble sopt ren for grus.

**Oppgaver gjort på små dugnader Bryggesjef/Nestleder og Leder videre i sesong er:**

**Mai:**

* Skiftet batteri i porter.
* 4 låser i portene ble oppdatert og fungerte fint etter dette.
* Eva Arntsen fullførte resten av kobling til lysene etter dugnaden, så 8 mai 2024 ble det endelig lys i havnen vår.
* 10/5 mottok vi landgang og moringskjetting som skal til Minnesund.
* Tor R og Johnny kappet kjettinger og satte på kanner, de var nå klar for å settes på moringene på Minnesund. Tor fraktet disse så til havnen på Minnesund. Ett par dager etter dette fikk vi kontrabeskjed fra Bane Nor at de ikke klarte å fullføre prosjektet og ferdigstille Dorr-friluftsområde før våren 2025

**Juni:**

* Johnny snekret flotte blomsterkasser til båthavnen.
* Monica Kjøpte knotteplast, jord, lecakuler, Tuja og noen Tagetes. Blomkarsene hadde hun dyrket frem selv og tok med til havnen.
* Monica og Johnny prøvde seg som gartnere og resultatet ble bra i våre øyne, da vi tross alt hadde storm i kastene den dagen vi plantet i kassene.
* Det ble montert grønne og røde solcelledrevne bryggelys på hver side av innseilingsleden.
Disse skal fungere som innseilingslys for båthavnen.
*PS!!! Dette er kun en nødløsning og er ikke godkjent innseilingsmarkering.*
*Men det er bedre enn ingenting*.
* I juni ble alle plassene på brygge 2 også justert og oppdatert i Havneweb.

Da Re-etablering av båthavnen på Minnesund ble utsatt 1 år pga høy vannstand, var det bare for Tor Rognstad å hente kjettinger til moringer.
Så måtte styret finne egnet midlertidig lagerplass for alt vi hadde gjort klart som skulle til Minnesund. Noe er lagret i havnen på Ørbekk og noe ligger i havnen i Sundet.

**Juli:**

* 11 Juli hentet Tor og Johnny skadde utriggere som lå på land og kjørte disse til Ørbekk. Tanken er å forsøke å reparere disse og bruke de enten på Ørbekk eller Minnesund.
* 17 juli Fikk beskjed at ett lås ikke virket på brygga. Sendte info til alle på brygge 2 for å informere om dette problemet.
Dagen etter dro Tor til Oslo for å hente nytt lås i Oslo og det ble levert til Kristoffer som oppdaterte låset.
På ett par dager var ny lås på plass.
Fikk nytt lås på reklamasjon. Ingen kostnad for oss bortsett fra kjøring.

**August:**

* 18 august ble vi kontaktet av nabo som hadde oppdaget at Bane Nor uten forvarsel hadde redusert totalvekvekt på bro over jernbanen.
Nå er det totalvekt kun 3,5 t som rammer
* Det ble sendt ut varsel til alle våre medlemmer på Ørbekk om dette og gitt info om situasjonen på Facbooksidene.
* Det har vært forhandlinger med Bane Nor og Eidsvoll kommune for å finne nødløsning for transport av varer og utstyr ved dugnad til havnen.
* Det vil bli redusert vekt på bro ned til havn i lang tid fremover, da det ikke er satt en plan for når restaurering av bro skal starte ennå.
* For medlemmer som måtte ta opp sin båt på Ørbekk, som ikke kunne kjøre over bro.
Fikk vi laget en muntlig avtale med kommune og bane Nor at vi denne høsten kunne benytte tjenestevei/sykkel og gangsti nord for havnen igjennom tunell. Forutsetning var at vi hadde vakter som passet på så vi ikke kom i konflikt med turgåere på Mjøstråkk.
**Denne løsningen var kun for høsten 2024!**

**September:**

* Johnny utførte kontroll på bryggene. Han har sjekklister laget av produsent. Disse blir fulgt og signert. Det ble strammet nødvendige skruer, sjekket kjettinger, og noterte inn det som bør byttes i 2025.

**Plan for 2025:**

**Foreløpig liste på hva vi må bestille i vinter fra småbåthavner:**
3 stk pontong til gangbar utrigger
2 stk pontong fortøyningsbom. Trenger 3 men har en på lager.
1 stk pontong til fortøyningsbom Vik Ørsta, brygge 2.
2 stk Overgang fra Vik Ørsta gangbar utrigger til småbåthavnbrygge.
2 stk Overgang fra Vik Ørsta bom til småbåthavnbrygge.

Bestille planker til brygge 2
Bestille 2 grønne og 2 røde bryggelys til innseilingen.
Stang til vindmølle

Vi har liggende på Ørbekk 2 bommer og 1 gangbar utrigger som skal rettes ut og GU må få nye planker. Tor skal prøve å rette dem med traktoren sin.
Vi må også huske å plante i kassene, ha plan for vanning i løpet av sommeren og holde det fint i havnen.

**Hilsen**

**Bryggesjef Ørbekk Johhny Fossum***Årsmelding forfattet sammen med nestleder Tor Rognstad og Leder Monica Olsen*